Breg

Breg er en elv i Schwarzwald i delstaten Baden-Württemberg i Tyskland. Bregs utspring er 1 078 moh, seks kilometer fra Furtwangen im Schwarzwald. Etter 49 kilometer treffer Breg elven Brigach i Donaueschingen og sammen danner de to elvene Donau. Herav kommer uttrykket «Brigach und Breg bringen die Donau zuweg» (Brigach og Breg bringer Donau i vei). 

Bregs nedslagsfelt er 291,2 km². Kilden ligger 100 meter fra vannskillet Rhinen/Donau og 900 meter fra kilden til Elz som munner ut i Rhinen. 

Breg er lengre enn Brigach og blir derfor av mange kalt Donaus geografiske utspring. Den offisielle kilden til Donau finnes i Donaueschingen.

 Referanser 

Kategori:Elver i Baden-Württemberg
Kategori:Sideelver til Donau